**ÅRSMELDING FOR UH-NETT VEST 2014**

**I. INNLEDNING**

UH-nett Vest (Universitets- og høgskolenettet på Vestlandet) ble opprette 01.01.08 som et 5-årig samarbeidsprosjekt mellom Høgskolen i Bergen, Høgskulen i Sogn og Fjordane, Høgskolen Stord/Haugesund og Universitetet i Bergen. Fra april 2009 er Høgskulen i Volda medlem av nettverket og fra juni 2014 Universitetet i Stavanger. I 2013 ble det inngått ny samarbeidsavtale og utvidede retningslinjer for UH-nett Vest og prosjektet forsetter til 31.07.18.   
  
Avtalen er inngått mellom selvstendige institusjoner der de enkelte institusjonene kan videreutvikle sine ulike særtrekk og fortrinn. Nettverket skal bidra til å styrke høyere utdanning og forskning ved de seks institusjonene gjennom et forpliktende nettverkssamarbeid. Det skal legges vekt på å utvikle gode samarbeidsmodeller, en tydelig arbeidsdeling mellom institusjonene og konsentrasjon av arbeidsinnsats. Samarbeidet er forankret i fagmiljøene ved de ulike institusjonene. Fagmiljøenes oppgave er å ta initiativ til samarbeid på tvers av institusjonene, mens institusjonene skal tilrettelegge for at faglig samarbeid kan finne sted. Samarbeidsavtalen for 2013 - 2018 har vedtatt 6 satsningsområder; forskningssamarbeid, utdanningssamarbeid, biblioteksamarbeid, administrativt samarbeid, utvikling av digital kompetanse og samarbeid med studentene.   
  
UH-nett Vest er ledet av et styre bestående av rektorene ved de seks institusjonene og en studentrepresentant. Direktørene møter som observatører, i tillegg møter studentrådskoordinator. I det daglige er det koordinator som leder arbeidet i samarbeid med kontaktutvalget, som har representanter fra hver av institusjonene. Det viktigste arbeidet i UH-nett Vest utføres imidlertid i arbeidsgruppene.

**1.1 Oppsummering av oppnådde resultater i 2014***Utdanning*Innen lærerutdanningssamarbeidet har UH-nett Vest og NLA et felles ansvar for at vestlandsregionens kompetansebehov blir dekket. I løpet av 2014 har man fått på plass en avtale med UiB slik at man kan tilby andre fremmedspråk som valgfag.

Det er etablert et nettverk av studieledere/programansvarlige for å sikre oppfølging av studiesamarbeidet. Storseksjoner med egne ledere som har ansvar for planlegging og drift av storseksjonene er etablert, og fungerer nå på egne initiativ. Innen nettverket tilbys det mastergradsprogram i alle fagområder. Nettbaserte studier med felles fagplan er opprettet i norsk II, og i RLE- faget fra 2013/14. Samarbeidstiltakene innenfor deltid GLU fortsetter mellom de institusjonene som har vært involvert. Rektorskolen fortsetter som samarbeidstiltak mellom flere av institusjonene.   
Samarbeidet om ny barnehagelærerutdanning (BLU) ble påbegynt i januar 2012. Studielederne for BLU utgjør styringsgruppen for prosjektet, undergruppene er etablert og prosjektplanen er gjennomført for 2014 der en har gått videre med å utvikle og konkretisere samarbeidet. Bokprosjekt er ferdigstilt.  
Samarbeidet om de etablert eksternfinansierte videreutdanningene forsetter.   
Det er opprette egen nettverksgruppe for 8-13-utdanningene bestående av lederne for 8-13 utdanningene på institusjonen.   
Dekangruppa vedtok å iverksette en utredning om felles lærerutdanning på Vestlandet i forbindelse med lærerutdanningsreformen i 2017. Grunnet SAKS- prosessen er arbeidet utsatt inntil videre.

Innen helse- og sosialfag er forskning og utdanning prioritert. For å realisere handlingsplanen er det opprettet flere arbeidsgrupper med tydelige mandater og ledere; Utdanningsgruppe for BA i sykepleie, Utdanningsgruppe for sosialfagene, Forskningsnettverk for helsefag, Forskningsnettverk for sosialfag, Arbeidsgruppe for TPS, Arbeidsgruppe for utvikling av felles master i psykisk helsearbeid og Arbeidsgruppe for utvikling av master i ABIOK/AOI.   
  
Året har vært preget av fusjonsforsøk og fusjonsdebatter. Tidlig i disse prosessene håpet man at UH-nett Vest kunne framstå som et alternativ til fusjoner. Arbeidsgruppe inviterte til et felles seminar for alle arbeidsgruppene for å prøve å få til et mer forpliktende samarbeid. Det viser seg, at når samarbeidet er tuftet på frivillighet, er det vanskelig å få i stand bindende avtaler om arbeidsdeling og konsentrasjon. Arbeidsgruppen fortsette arbeidet med forpliktende samarbeid.   
  
Ved inngangen til 2014 var prosjektet *K39 Kunnskapsstamveien på Vestlandet* hovedsaken i TeknoVest arbeidet. Da var utgangspunktet at tre av fylkeskommunene positive til samarbeid og del-finansiering, mens den ene av disse måtte trekke seg. Samtidig ble det en god del usikkerhet i UH-sektoren som følge av Kunnskapsdepartementets annonserte strukturendring. Det ble derfor bestemt å legge K39 på vent til etter den varslede stortingsmeldingen rundt påsketider 2015. Som følge av K39 initiativet ble det likevel sendt inn to gode SFI-forslag i 2014. De nådde dessverre ikke frem i konkurransen, men begge vil bli forsøkt realisert som delprosjekter i andre programmer.   
  
I mars ble et nasjonalt initiativ for å styrke volum og forutsigbarhet for forskning på ikke-fossile energikilder presentert. Dette ble koplet mot en gryende interesse innen TeknoVest for styrket mastergradssamarbeid, og energi ble da spesielt tatt frem. På høsten ble mastergradssamarbeidet supplert med muligheten for i større grad å bruke eLæring, som vil gjøre det mulig å gi studentene tilbud på spisskompetanse i hele TeknoVest. Dette vil bli fulgt videre opp i 2015. Fakultet for teknologi og realfag ved Universitetet i Agder ble tatt opp som medlem i TeknoVest høsten 2014. UiA styrker komplementariteten i TeknoVest med sin kompetanse innen mekatronikk og sitt tette samarbeid med NODE-klyngen som i 2014 ble tildelt GCE-status. Både UiA og HiÅ ble for øvrig tildelt hver sin SFI i 2014.  
  
*Forskningssamarbeid*Forskningssamarbeidet har også i 2014 vist resultater. 6 forskningsnettverk er knyttet til UH-nett Vest, i tillegg har vi forskerskolen i musikk, Grieg Research School. De 6 forskningsnettverkene er godt integrert i UH-nett Vest. Forskningskonferansen ble avviklet for 6. gang i 2014 med 100 deltakere.   
Forskningsnettverkene vektlegger å utvikle prosjekter som kan oppnå eksternfinansiering.   
  
For 2014 har UH-nett Vest satt av egne midler til forskningssamarbeid. Midlene skal i hovedsak gå til prosjekter som allerede har eksternfinansiering, hvor nye midler skal føre til samarbeid med en eller flere institusjoner i UH-nett Vest.   
  
*Biblioteksamarbeidet*Arbeidsgruppen har med en representant fra hver institusjon. Fra høsten 2014 er også UiS med i samarbeidet. Biblioteksamarbeidet er tildelt SAK-midler flere ganger til prosjektet «På tvers – regional tilgang til forskningsressurser». I tillegg til arbeidet med prosjektet har de i 2014 fortsatt med Open Access og kunnskapsdeling om e-bøker og PDA. Det planlegges seminar om førstelinjetjenesten i 2015.

*Økonomi*Økonomien i UH-nett Vest er bedret ved at institusjonene økte sitt bidrag med 5 % i 2014. Sammen med ny handlingsplan for 2013 – 2018 er det bli lagt et langtidsbudsjett som skal sikre fremtidig drift av UH-nett Vest. Vi har sett at overrislingsmidler gir motivasjon til videre satsning, både på utdannings og forskningssamarbeid – og vil vektlegge dette i det videre samarbeid.   
  
*SAK-midler*  
UH-nett Vest fikk ikke tildelt SAK-midler for 2014, men midlene som ble tildelt i 2013 kom så sent på året, at arbeidet i hovedsak har foregått i 2014.   
SAK-midlene for 2013 ble brukt til å videreutvikle samarbeidet om lærerutdanningene til også å omfatte barnehagelærerutdanning, styrke samarbeidet i TeknoVest, biblioteksamarbeidet, forskningssamarbeidet med spesiell vekt på helse- og sosialfag i tilknytting til samhandlingsreformen og opprettelsen av et forskernettverk for nynorskforskning.   
  
  
**1.2 Styrets sammensetting og arbeid**Dag Rune Olsen, UiB, leder   
Ole Gunnar Søgnen, HiB  
Åse Løkeland, rektor HiSF, nestleder  
Liv Reidun Grimstvedt, HSH  
Per Halse, HVO  
Marit Boyesen, UiS fra september 2014  
Studentrepresentant: Anders Veggeland, HiB V 2014, Tommy Aarethun, UiB H 2014.  
  
Anders Kvernmo Langset ble konstituert som koordinator for studentrådet i UH-nett Vest fra mai og fast tilsatt fra 01.08.13. Han gikk over til stillingen som leder for NSO i juni 2014. Anders Veggeland ble konstituert i juni 2014 og fast ansatt fra 01.08.14.  
  
I tillegg møter som observatører:  
Kjell Bernstrøm, universitetsdirektør UiB  
Audun Rivedal, høgskoledirektør HiB  
Terje Bjelle, viserektor HiSF  
Tage Baadsvik, høgskoledirektør, HSH  
Jacob Kjøde, høgskuledirektør HVO  
John Møst, universitetsdirektør, UiS fra september 2014  
  
Koordinator Lene Bakke, er sekretær for styret og ansvarlig for det daglige arbeidet i UH-nett Vest.

Styret har i 2014 hatt 4 styremøter og har behandlet 38 saker. Styret fastlegger strategien for UH-nett Vest, vedtar handlings- og tiltaksplaner og fastsetter budsjett.  
  
Styrets arbeid har i hele 2014 vært preget av strukturdebatten i U&H-sektoren. I styremøte i mars slo styret fast at UH-nett Vest ønsker å være en tydelig premissleverandør til arbeidet med oppfølgingen av Statsrådens 7 punkter. Utdanningene innen teknologi/ingeniør, helse-, omsorg- og sosialfag og lærerutdanning skal vektlegges. Det administrative samarbeidet skal utvikles utover biblioteksamarbeidet. Det er muligheter for å frigjøre ressurser gjennom et mer utstrakt og systematisert samarbeid.   
I styremøte i juni og september fortsatte diskusjonen om hvordan et mer forpliktende samarbeid i UH-nett Vest best skal ivaretas. Møtet 2. september konkluderte med at det utarbeides et skriv som skal danne utgangspunktet for redegjøring til Statsråden 25. september om videre samarbeid i UH-nett Vest.   
  
Etter møtet med statsråden 25. september om ny struktur i universitet og høyskole sektoren og videre diskusjoner i UH-nett Vest, slår styret fast følgende i styremøte 24.10.14:  
1. UH-nett Vest skal bestå jfr. Samarbeidsavtalen, selv om det eventuelt kan bli et samarbeid mellom færre institusjoner i fremtiden  
2. Arbeidet i UH-nett Vest fortsetter i tråd med Handlingsplanen for 2014 – 2018.

Styret sier seg fornøyd med det arbeidet som er gjort og med de resultatene som er oppnådd og ser frem til en videreutvikling av samarbeidet i den kommende perioden.

**1.3 Kontaktutvalgets sammensetting og arbeid**Kontaktutvalgets medlemmer er oppnevnt av egen institusjon og består av:  
Tore Tungodden, avdelingsdirektør UiB  
Bjørg Kristin Selvik, prorektor HiB  
Georg Arnestad, seniorrådgiver HiSF  
Sven Ove Eikenes, informasjonsrådgiver HSH  
Marie Nedregotten Sørbø, prorektor HVO  
Tor Hemmingsen, UiS prorektor fra september 2014  
Studentrepresentant: Bjørn Kristian Danbolt V 2014/Pernille Marie Våge H 2014  
  
Kontaktpersonene fra den enkelte institusjon er sentrale i den daglige driften av UH-nett Vest og skal være med å holde tak i sakene mellom styremøtene. Kontaktutvalget har sine møter 14 dager før styremøtene. Sakene som skal behandles skal være kjent i god tid, slik at kontaktpersonene kan diskutere disse internt i sin organisasjon før behandling i kontaktutvalget. Kontaktutvalget får regelmessig kopi av innkallinger, sakslister og referater fra alle arbeidsgruppene.   
  
  
**2. OPPSUMMERING AV ARBEIDET I 2014**Hovedprioriteringer for arbeidet i UH-nett Vest har siden starten vært knyttet til samarbeid om lærerutdanning og forskning. Fra 2014 er det vedtatt seks satsningsområder, lærerutdanning skal fortsatt ha høy prioritert sammen med helse- og sosialfagene og utviklingen av forskningsnettverkene.   
  
**2.1 Samarbeid om lærerutdanning:***Arbeidsgruppen for samarbeid om lærerutdanning.*Per Arne Michelsen, HiB  
Endre Brustad, UiB  
Hilde Steinmoen, HSH  
Rasmus Stokke, HiSF, leder  
Arne Myklebust, HVO  
Svenning Bjørke NLA  
Studentrepresentant: Joanna Antoniak HVO, V 2014  
 *Grunnskolelærerutdanning*Samlet sett har UH-nett Vest og NLA et ansvar for å tilby lærerutdanning for alle trinn med bredde og kvalitet. Nettverket har et felles ansvar for at vestlandsregionens kompetansebehov blir dekket. I løpet av 2014 har man fått på plass en avtale med UIB slik at man kan tilby andre fremmedspråk som valgfag for studentene i 4. årstrinn på grunnskolelærerutdanningen 5-10.

Det er etablert et nettverk av studieledere/programansvarlige for å sikre oppfølging av studiesamarbeidet. Nettverket har hatt 4 møter, og diskuterer og initierer saker som dreier seg om samordning av studiene, utvikling av felles retningslinjer, rutiner på tvers av institusjonene, og felles initiativ.

Storseksjoner med egne ledere som har ansvar for planlegging og drift av storseksjonene er etablert, og fungerer nå på egne initiativ. Innen nettverket tilbys det mastergradsprogram i alle fagområder. Nettbaserte studier med felles fagplan er opprettet i norsk II, og i RLE- faget fra 2013/14. Samarbeidstiltakene innenfor deltid GLU fortsetter mellom de institusjonene som har vært involvert. Rektorskolen fortsetter som samarbeidstiltak mellom flere av institusjonene.

Forskningsnettverket pedagogikk, fagdidaktikk og ledelse i skolen omfatter en rekke selvstendige forskningsprosjekter på tvers i nettverket og flere av disse har nå ekstern finansiering. Barnehagerettede tema er også inkludert i nettverket fra 2013/14. Nettverket har initiert 3 fellessamlinger for forskere i 2014 med internasjonale kapasiteter. Fire fellesprosjekt innenfor det flerkulturelle og mangfold er initiert og fulgt opp. Det samme er et samarbeids- og arbeidsdelingsprosjekt om Samisk kultur, sammen med barnehagelærerutdanninga.

Dekangruppa vedtok å iverksette en utredning om felles lærerutdanning på Vestlandet i forbindelse med lærerutdanningsreformen i 2017. Man ville m.a. se på faglige, strukturelle og økonomiske konsekvenser, mobilitet, gjennomstrømming, relevans, læringsutbytte, frafall og faglig nivå. Grunnet SAKS- prosessen er arbeidet utsatt inntil videre.

*Samarbeid om barnehagelærerutdanning*Samarbeidet om ny barnehagelærerutdanning (BLU) ble påbegynt i januar 2012. Studielederne for BLU utgjør styringsgruppen for prosjektet, undergruppene er etablert og prosjektplanen er gjennomført for 2014 der en har gått videre med å utvikle og konkretisere samarbeidet. Bokprosjekt er ferdigstilt. Det har vært tre samlinger for kunnskapsgruppelederne, bachelorlederne og instituttlederne, to i Bergen og en på Stord. Hovedaktivitetene på samlingene har vært samarbeid i de enkelte kunnskapsområdene i forhold til arbeidskrav, eksamen, pensumlitteratur og generelt om utvikling av emneplaner. Fellestema har vært: Hvordan kan vi i UH-Nett Vest arbeide som en lærende organisasjon?, Kultur- og konstruksjonssti. Om samgang mellom fag og praksis i BLU, Ny BLU sett i lys av begrepa ettfaglig, flerfaglig og tverrfaglig, Ny rammeplan for barnehagen: Hvilke konsekvenser kan det få for BLU-utdanningen og Det samiske perspektivet.   
  
*Samarbeid om eksternfinansiert videreutdanning*  
Samarbeidet om de etablert eksternfinansierte videreutdanningene forsetter. I de nye tilbudene Kompetanse for kvalitet i 2014 valgte man ikke å levere felles søknader grunnet måten søknadsprosessen var innrettet.   
  
*Samarbeid om ny PPU 8-13*Det ble opprette egen nettverksgruppe for 8-13-utdanningene bestående av lederne for 8-13 utdanningene på institusjonen. Gruppen konstituerte seg i 2013, og har gjennomført nettverkssamlinger i 2014 og 2015 for undervisere på 8-13 utdanningene. De har arbeidet i henhold til tiltaksplanen.  
  
**2.2 Forskningssamarbeid på tvers av institusjonene**UH-nett Vest har opprettet 6 forskningsnettverk som har som sitt viktigste mål å fremme forskningssamarbeid på tvers av institusjonene i nettverket.  
UH-nett Vest arrangerer hver vår et forskningssymposium, det første ble arrangert i 2009. Her møtes forskere fra forskningsnettverkene og andre inviterte forskere for å arbeide med videreutvikling forskningsnettverkene og forskningsprosjekter.   
 *2.2.1 Arbeidsgruppen for forskningssamarbeid*Heidi Anette Espedal UiB, leder  
Eirin Fausa Pettersen HiB.  
Erik Kyrkjebø, HiSF  
Hallstein Madsen, HSH  
Johann Kloppen HVO  
Studentrepresentant: Arbeidsgruppen for forskningssamarbeid leder arbeidet med å utvikle forskningsnettverkene i UH-nett Vest. Samarbeid om forskerutdanning i UH-nett Vest ligger også hos arbeidsgruppen.  
Midler til forskningssamarbeid utlyses som overrislingsmidler til prosjekter som allerede har ekstern finansiering, for å få med en eller flere andre institusjoner i UH-nett Vest med i prosjektet. Det avsattes også noen midler til å styrke nettverk og enkeltprosjekter.   
  
*2.2.2 Forskningsnettverket for Pedagogikk, fagdidaktikk og ledelse*Kontaktgruppe:   
Kari Smith, UIB (leder), Knut Steinar Engelsen, HSH, Frode Haara, HiSF, Tom Are Trippestad, HIB og Bente Vatne, HVO (Siv Måseidvåg Gamlem fra og med 2014). (Knut Steinar Engelsen overtar lederansvar fra 01.01.15.)

Kontakt gruppen har hatt til sammen 5 møter i 2014, ett av disse sammen med dekan-gruppa i UH-nett Vest. Møtene er hovedsak brukt til å planlegge arrangementer og prosjektsamarbeid.

Arrangementer:  
04.-05.02: Internasjonal forskingsseminar med proffesor Tina Seidel fra Munich Technical University, Tyskland i Bergen, den 4.-5.02.14. Temaet for seminaret var Educational research in Germany, methods for educational research with a special emphasis on ‘mixed methods. Ca. 15 deltakere.  
03.-04.03 (UH-nett Vest Solstrand-seminaret): Informasjon om nettverket og diskusjon om faglige prioriteringer i nettverkets arbeid fremover. Ca. 15 deltakere inklusive en invitert representant fra BioCEED (UIB).  
18.-19.09: Seminar om selv-studier. Målet med seminaret var å lære og dele erfaringer om selvstudier sammen med BioCEED, senter for fremragende undervisning (UIB), fra kolleger som har vært involvert i selv-studier, bli kjent med litteratur på feltet (se vedlegg). Temaet ble også drøftet i forhold til deltakernes egen praksis, også i et forskningsdesign-perspektiv. ca. 20 deltakere.  
20.11: Internasjonalt seminar om Edcuational Design Research(EDR) med Dr. S.E. Susan McKenney, University of Twente. EDR er ei forskingsretning som tar utviklingsarbeidet og endringsaktiviteter på alvor i utdanningssektoren og som søker å etablere en plattform for systematisk vitenskapelig arbeid på utviklingsarbeidet sine premisser.  Ca. 35 deltakere, inklusive gjester fra Universitetet i Ålborg og Høgskolen i Buskerud og Vestfold.

Veiledningsaktivitet:   
Symposium på NERA 2014: Kari Smith, Frode Haara og Knut Steinar Engelsen har hatt ansvaret for å følge opp arbeidet med to symposium under NERA 2014, som var et resultat at nettverseminaret om konferansepresentasjoner som kontaktgruppen arrangerte høsten 2013

Kari Smith, Frode Haara og Knut Steinar Engelsen gir forskningsveiledning til multikulturelle samarbeidsprosjekter innenfor UH-nett Vest. Målet er å skrive papers til en nasjonal/internasjonal konferanse.

Samarbeidsprosjekter:  
Prosjektet “Responsive Teaching and Student Learning - the impact of teachers’ feedback practice on students’ learning outcome in Mathematics” (RespMath) ble tildelt 10 mill i forskningsstøtte fra NFR/FINNUT. Prosjektet er utviklet i nettverkets regi og med prosjektstøtte fra UH-nett Vest. Prosjektleder: Knut Steinar Engelsen, forskningsleder: Kari Smith. Følgende institusjoner er involvert: UIB, HSH, HiSF og HVO

HSH, HiSF og UiB er sammen om prosjektet “Attrition from Teaching” (Attrition). Dette prosjektet har fått noe støtte fra UiB og fra UH-nett Vest. Prosjektet har foreløpig ikke fått NFR-støtte men ny søknad vil bli utviklet og sendt NFR/FINNUT 2015

Strategien videre:  
Kontaktgruppa er enig om å legge om virksomheten i nettverket noe fra og med 01.01.15. Følgende aktiviteter vil bli prioritert:  
Faglige arrangementer: De faglige arrangementene vil tematisk bli sentrert rundt nettverkets to hovedprosjekter, RespMAth og Attrition, og arrangert i samarbeid med prosjektgruppene. Deler av arrangementene vil åpnes opp for fagmiljøene ved UH-nett Vest-institusjonene.

Foreløpig er følgende åpne arrangement planlagt:  
14.04.: Tema: Skoleledelse og rektorskolen: Knut Roald og Øyvind Glosvik (HiSF)  
28.05.: Tema: Achievement and emotion: prof. Reinhart Pekrun (Ludvig MaxiMiliam Universitet, Munchen), 28.05.  
10.11: Tema: Matematikk-didaktikk: prof. Anna Sfard, University of Haifa  
  
Arrangements-koordinering: kontaktgruppen vil, i samarbeid med prosjektgruppene, koordinere og distribuere informasjon om aktuelle arrangementer ved medlemsinstitusjonene med sikte på å bidra til at flere får tilgang til disse, på tvers av institusjonene.

*2.2.3 Forskingsnettverket for sosialfag*Nettverket består for tida av to overlappande grupperinger, der den eine (Barneverngruppa) arbeider med barnevernforskning – og den andre med å gjennomføre paraplyprosjektet «Sosialt arbeid under endra rammevilkår».

Prosjektet «Sosialt arbeid under endra rammevilkår» har både eit tematisk og eit strategisk føremål: 1) å skaffe kunnskap om profesjonsutøvinga i sosialt arbeid i ulike kontekstar (NAV, barnevern, psykisk helsearbeid/rus mv), sett i relasjon til rammevilkår, kunnskap og kompetanse, og 2) å styrke forsking på sosialt arbeid ved dei samarbeidande høgskulane. I vårsemesteret var det to samlingar for å arbeide med utvikling av spørjeskjema. Det vart nedsett arbeidsgrupper som gjennomførte pilot og uttesting av skjerma i første del av haustsemesteret. Sjølve datainnsamlinga vart gjennomført via quest-back ved hjelp av e-post lister frå Fellesorganisasjonen (FO). Datasettet består no av ca. 250 variablar frå 2060 respondentar. Det blir no tilrettelagt for analyse i SPSS, og det blir planlagt ein felles konferanse for dei to gruppene i våren 2015 for å diskutere analyser og bruk av materialet.

*Nettverket for barnevernforskning*  
har medlemmer fra UiB, HiSF, HiB og HVO. Gruppa har i 2014 vore mest engasjert i tre saker: 1) Gjennomføring av fokusgruppeintervju med til saman 10 barnevernstenester i Hordaland, Sogn og Fjordane, Møre og Romsdal. Intervjua er gjennomført, transkriberte og klare for analyse. 2) Deltaking i utarbeidinga av survey-prosjekt blant sosialarbeidarar på Vestlandet. Fleire i barnevernsgruppa har deltatt i samlingar rundt utarbeidinga av spørjeskjema (Leia avTor-J. Ekeland), 3) Vidare utnytting av barnevernsundersøkinga gjennomført i 2012. Ein internasjonal artikkel er sendt inn i 2014 (forfatta av Anette Iversen og Kåre Heggen).

Fleire i gruppa møttes under UH-Nett Vest si samling på Solstrand 3.-4. mars 2014. I tillegg har barnevernsgruppa hatt to arbeidsseminar med 10-12 deltakarar. Det første på Os, 10.-11. mars, det andre i Bergen, 25.-26. september 2014.

*2.2.4 Forskningsnettverk for naturvitenskap og teknologi samarbeid med TeknoVest -ferdig*Ved inngangen til 2014 var prosjektet *K39 Kunnskapsstamveien på Vestlandet* hovedsaken i TeknoVest arbeidet. I mars 2013 ble det avholdt et viktig strategiseminar på Solstrand med deltakelse fra TeknoVest, instituttsektoren, interesseorganisasjoner, offentlig sektor og næringsnettverk. Der ble det bekreftet at koplingen mellom TeknoVest som kompetansenettverk mot ulike næringsnettverk på Vestlandet kan styrke samhandling mellom FoU, innovasjon og utdanning på den ene siden, og industri og næring på den andre. Sammen med offentlig sektor og virkemiddelapparatet var dermed alle aktører i trippel helix på plass for å realisere visjonen om å styrke Vestlandet. TeknoVests arbeid som startet i 2008 med å etablere forskningsprosjekter, har vist at manglende kopling mellom FoU og næring på tvers av fjorder og fjell, hemmet gode prosjektsøknader fordi det var for sent å utvikle denne koplingen når søknaden skulle sendes. Ved å etablere tettere kontakt mellom TeknoVest og en rekke næringsnettverk – selve K39-konseptet – ville kommuner og fylkeskommuner også ha et langt bedre redskap for å realisere sine strategiplaner som nær uten unntak, har tettere kontakt mellom FoU og næring, som ett av målene.  
  
I 2013 var to av de fire fylkeskommunene positive til å delfinansiere K39, mens en var usikker og en avslo. Styringsgruppen vedtok derfor mot slutten av 2013 å prøve igjen i 2014. Da var utgangspunktet at tre av fylkeskommunene positive, mens den ene av disse måtte trekke seg. Samtidig ble det en god del usikkerhet i UH-sektoren som følge av Kunnskapsdepartementets annonserte strukturendring. Det ble derfor bestemt å legge K39 på vent til etter den varslede stortingsmeldingen rundt påsketider 2015. Som følge av K39 initiativet ble det likevel sendt inn to gode SFI-forslag i 2014. De nådde dessverre ikke frem i konkurransen, men begge vil bli forsøkt realisert som delprosjekter i andre programmer.  
  
På marsmøtet 2014 presenterte forsker Vegard Laukhammer ved CMR Prototech Green Stat – et nasjonalt initiativ for å styrke volum og forutsigbarhet for forskning på ikke-fossile energikilder. Dette ble koplet mot en gryende interesse innen TeknoVest for styrket mastergradssamarbeid, og energi ble da spesielt tatt frem. På høstmøtet ble mastergradssamarbeidet supplert med muligheten for i større grad bruke eLæring fordi det på masternivå ofte er snakk om spesialkurs med relativt få deltakere. eLæring vil da gjøre det mulig å gi studentene tilbud på spisskompetanse i hele TeknoVest samtidig som flere studenter ville kunne følge de enkelte kursene. Dette vil bli fulgt videre opp i 2015. På høstmøtet i styringsgruppen ble også Fakultet for teknologi og realfag ved Universitetet i Agder tatt opp som medlem i TeknoVest. Dette ble godkjent på sirkulasjon i styret for UH-nett Vest. UiA styrker komplementariteten i TeknoVest med sin kompetanse innen mekatronikk og sitt tette samarbeid med NODE-klyngen som i 2014 ble tildelt GCE-status. Både UiA og HiÅ ble for øvrig tildelt hver sin SFI i 2014.

TeknoVest ble forøvrig omtalt i Teknisk Ukeblad (*eLæring skal styrke teknologiutdanningene* – 12/8) og i Bergen Næringsråds magasin Samspill nr. 1 2014 med tema *Et fellesløft for Vestlandet.*Styringsgruppen i TeknoVest hadde tre møter i 2014. Leder i TeknoVest hadde dessuten et viktig møte med den nye ledelsen av Det teknisk-naturvitenskapelige fakultetet ved UiS 11.april for å presentere TeknoVest og drøfte muligheter fremover.

*2.2.5 Musikknett Vest*Musikknett Vest omfatta i 2014 følgjande institusjonar:   
Høgskolen i Volda, Høgskolen i Sogn og Fjordane, Høgskolen i Bergen, Universitetet i Bergen, NLA høgskolen i Bergen, Universitetet i Bergen, Høgskolen Stord/Haugesund og Universitetet i Stavanger.

Aktiviteten har vore stabil i 2014 og dei ulike fagmiljøa har høg aktivitet. Nettverket har ikkje hatt fungerande nettsider i 2014, men dette blir det nå arbeidd med og dei skal vera klare før Solstrand samlinga 2015. Den pågåande omorganiseringa i UH sektoren har ikkje påverka denne aktiviteten særleg, men har kanskje medført ei meir avventante haldning i fagmiljøa enn tidlegare år. Fagmiljøet ser med spenning fram mot avklaringar her.

Fagmiljøa i nettverket er involvert i forskingsarbeid og søknadsutvikling i ulike samanhengar. Nokre av desse er direkte knytt til såkornmidlar i UH-nett Vest. Deltakinga i Eu relaterte søknader er aukande. Nokre av fagmiljøa er involvert i fleire H2020 søknader hausten 2014 og våren 2015. Fagmiljøet ved HSH har fått tilslag på søknader både til SiU, Ei forskargruppe frå nettverket sende søknad til det nasjonale kunstneriske stipendprogrammet i februar 2014, men nådde ikkje opp.

Nettverket har også vore involvert i nasjonalt fagleg fornyingsarbeid, t.d. i Nasjonalt fagråd, og Expertutvalet ”Det muliges kunst”.

I 2014 gjennomførte nettverket sin felles forskarskule, GRS, sitt første seminar ved Universitetet i Stavanger. Det var eit svært vellukka seminar. Vårseminaret for 2015 skal gå føre seg ved Høgskolen Stord/Haugesund, haustseminaret ved Universitet Bergen, og vårseminaret 2016 ved Høgskulen i Bergen. Forskarskulen går godt og har etablert langtidsplanlegging i 2014 og alle planlagde seminar har betre tidsplanlegging enn tidlegare. Internasjonal deltaking er aukande).

Nettverket vil i 2015 satsa meir på oppbygging av forskargrupper i UH-nett vest sektoren. Dette blir eit hovudtema på Solstrand samlinga. Der vil også dei nye websidene bli presentert.

*2.2.6 Forskningsnettverk for IKT og medier*Gruppa har ein aktiv kjerne på 15-20 forskarar og undervisarar. Gruppa har sidan starten i 2010 hatt ei strategisk satsing på forsking på nye medier og journalistikk. Vi ynskjer å styrka samarbeidet oss i mellom på regionalt nivå, og samstundes har me kontakt med det nasjonale fagmiljøet, representert ved Gunnar Liestøl ved UiO og andre forskarar. Dei siste åra har vi arbeidd med å utvikle eit felles metodisk felt kalla "mediedesign" eller "medieutvikling", blant annet under the Medium Design Seminar, London 5-6. desember 2013. I samarbeid med Liestøl ved UiO søkjer vi NFR om midlar til meir aktiv bygging av eit nasjonalt og europeisk fagmiljø rundt «mediedesign».

*Forskningsaktiviteter*I løpet av 2014 har gruppa arbeidd med forsking og utvikling knytta til prosjektet "Exploring location-oriented journalism by testing three prototypes". Vi fekk 120.000 kr i støtte frå "Forsking på tvers" for 2014. Ein stor del av medlemmene i gruppa er no engasjerte i dette prosjektet, som ledes av Jon Hoem (HiB), Bjørnar Tessem og Lars Nyre (UiB). Vi har aktiv deltakelse fra Jørgen Lyngvær (HVO), Johannes Ringheim (HiB) og Frode Guribye (UiB). Prosjektet viderefører ”Exploring sound and location as resources for media design" frå 2013. Prosjekta fungerer som pilotar og forundersøkingar som kan danna grunnlag for ein EU-søknad eller NRF-søknad. Gruppa hadde forskingsseminar på Fleischers Hotel på Voss i desember 2014, med deltaking frå NRK-utviklar Kjartan Michalsen.

I 2014 brukte gruppa mykje tid på å førebu vår felles deltaking ved NODA15, den Nordiske dataforskarkonferansen NODA15 i Ålesund i februar 2015. Dette var ein stor nordisk konferanse med over 300 deltkarar, og fem parallelle sesjonar over to dagar. Fleire av medlemmene i vår gruppe presenterte papers der. Ivar John Erdal presenterte plattformuavhengig nyheitsjournalistikk, Jon Hoem presenterte muligheiter og dilemma med 4K video, og Joao Ribeiro og Lars Nyre snakka om ulike forretningsmodellar for akademiske prototypar. Lars Nyre var dessutan chair for ein sesjon kalla "Journalism in the laboratory", der publikum bestod av journalistar, medieleiarar og andre akademikarar.   
  
*Internseminar, januar 2015*Gruppe for IKT og medier hadde intern samling i Volda torsdag 29. januar. Vi ynskjer å dyrka fram eit regionalt og nasjonalt fagmiljø for «mediedesign» eller «medieutvikling», og diskuterte ulike verkemiddel for å få dette til. Vi hadde også invitert andre norske forskarar på området, blant anna Anders Sundnes Løvlie (IT-universitetet i København), Joakim Karlsen (HiØ), Anders Fagerjord (UiO) og Ragnhild Fjellro (HiOA). Vi planlegg å skriva ein kronikk, og organisera eit seminar hausten 2015 og på lengre sikt ei fagbok der me utforskar «mediedesign». Vi diskuterte og samanlikna undervisningstilbodet ved våre ulike institusjonar, med titlar som nye medier, mediekultur, medier, ikt og design, journalistikk, film og fjernsyn. Vi fekk også omvisning i produksjonslokala på Høgskulen i Volda.

*Mediebransjen på Vestlandet*Ellers er det viktig for Gruppe for IKT og medieforsking å framheva to viktige forhold i omgjevnadane våre:

*1. Vi må vera rotfesta i Mediebyen Bergen.* Arbeidet med å samlokalisera mediene i Bergen fortset, og Gruppe for IKT og medier vil vera svært gunstig posisjonert til å samarbeid knytt til undervisning og forsking på nye medier. Kompetansar som vert utvikla i Media City Bergen kan komma heile regionen til gode. Dersom me kjem tidleg inn i prosessen kan Gruppe for IKT og medier være viktige for å styrka Vestlandet som medie-region på lang sikt. I 2017 vert MediaCity Bergen opna, og det føregår ei rivande utvikling i samarbeidet mellom akademia og næringsliv blant anna gjennom NxtMedia i Trondheim og NCEMedia i Bergen.

*2. Fusjon av universitet og høgskular.* Vår gruppe har eit sterkt og livskraftig samarbeid mellom Bergen og Volda, nærare bestemt mellom UiB, HiB og HVO. For vår del vil det vera interessante og verdifulle synergi-effektar av samarbeid knytt til medieutdanningar og innovativ forsking på nye medier. Også HiSF i Sogndal ville vera ein nyttig partner.

*2.2.7 Nettverk for nynorskforsking*Nettverk for nynorskforsking har medlemer frå UiB, HiB, HiSF, HiVolda og HSH. Nettverket har ei styringsgruppe og arbeidet i 2014 har vore styrt av ein tiltaksplan.

Eit konkret resultat av tiltak i nettverket er antologien "Nye røyster i nynorskforskinga" (redigert av Jan Olav Fretland og Hjalmar Eiksund) som kjem ut med fagfellevurderte artiklar på Det Norske Samlaget sommaren 2015. Arbeidet har vore presentert på nettverkssamlingar, og det vart halde eit viktig og vellukka skriveseminar for forfattarane på Hotel

Alexandra i Loen 25.–26 september 2014. Det vert tala om ei oppfølgingsbok.

Nettverket hadde eit seminar for heile nettverket i Bergen 5. juni 2014 med presentasjon av forsking og aktuelle forskingsidear. Elles har kommunikasjonen føregått via eit eige nettforum, via epost og telefon før det siste todagars-møtet/seminaret som vart arrangert i Volda i januar 2015.

I nettverket vert det arbeidd for å få til eit eige forskingsprogram i NFR om nynorskforsking. Gjennom nettverket har idear til forskingsprosjekt vore presentert og diskutert, og idear er systematisert i lag med ulike former for dokument i ein digital base på nettforumet. Fleire nettverksmedlemer arbeider med prosjekt som er relaterte til nynorskforsking, og ser på nettverket som relevant.

Nettverket vil invitere UiS som no er medlem i UH-nett Vest. Det er planlegt eitt ope møte kvart semester; haustmøtet skal etter planen samordnast med møtet i fagrådet for skriftkultur ved Høgskulen i Volda.  
  
  
**2.3 Forskerskoler**UH-nett Vest har etablert en forskerskole, Grieg Research School in Interdisciplinary Music Studies. Det er et ønske å etablere flere forskerskoler der dette er naturlig.   
UiS har opprettet Forskerskole for profesjonsrettet og praksisnær forskning (PROFRES) innen områdene helse, velferd og utdanning i samarbeid med flere andre institusjoner. Det vil bli vurdert om UH-nett Vest institusjonene kan inngå i dette samarbeidet også.  
  
  
**2.4 Arbeid med felles mastergrader**UH-nett Vest har hatt som mål å samarbeide om å utvikle felles mastergrader innen nettverket, for å styrke høyskolenes mastergradstilbud. Høyskolene har nå etablert egne mastergrader og samarbeidet om dette, er ikke lenger så aktuelt.

Mastergradstilbud knyttet til BLU vil bli vurdert når den nye utdanningen og samarbeidet om den er kommet godt i gang.  
  
Innen helse- og sosialfag ønsker mastergradsprogrammene knyttet til helsefag å utvide fordypningmulighetene/integrere flere videreutdanninger. Det arbeides for å få til et mastergradstilbud på tvers av institusjonene i knyttet til psykiske lidelser og et i klinisk sykepleie(ABIOK).  
  
I 2014 ble avtale om en sivilingeniør utdanning i Bergen inngått mellom UiB, HiB og NHH.

**2.5 Arbeid knyttet opp mot andre samarbeidsområdene***2.5.1 Arbeidsgruppen for samarbeid innen helse- og sosialfag*Leder Eva Marie Halvorsen HiSF

Gunnar Yttri (vår 2014), Unni Aasen fra høst 2014

Kristin Ravanger HiB

Gunn Haraldseid HSH

Ketil Halse HVO

Alice Kvåle UiB  
Anette Iversen UiB  
Svanaug Fjær UiS fra september 2014  
Kari Vevatne UiS fra september 2014

*Handlingsplan 2014-2018*Styret for UH-Nett Vest bestemte at forskning og utdanning innenfor helse- og sosialfag skulle prioriteres. Satsingen skal være på tvers av fagfelt og institusjoner og avspeile nasjonale prioriteringer. Aktuelle fagområder er Folkehelse og aldring, helse- og omsorgsteknologi, digital kompetanse og bilateralt samarbeid. Arbeidsgruppen fikk i oppgave å utvikle en «prototype» for samarbeidet etter en modell utviklet innenfor lærerutdanningssamarbeidet. Handlingsplanen ble vedtatt 29. januar 2014.  
  
*Arbeidsgrupper*

For å realisere handlingsplanen ble det bestemt å opprette og videreføre arbeidsgrupper med tydelige mandater og ledere. Følgende grupper er opprettet og i gang med sitt arbeid: Utdanningsgruppe for BA i sykepleie, Utdanningsgruppe for sosialfagene, Forskningsnettverk for helsefag, Forskningsnettverk for sosialfag, Arbeidsgruppe for TPS, Arbeidsgruppe for utvikling av felles master i psykisk helsearbeid og Arbeidsgruppe for utvikling av master i ABIOK/AOI. Gruppene har hatt en selvstendig organisering, men også møttes i felles seminarer. Se egne årsrapporter fra disse.  
  
*Generell kommentar*

Året 2014 har vært preget av fusjonsforsøk og fusjonsdebatter. Tidlig i disse prosessene håpet man at UH-nett Vest kunne framstå som et alternativ til fusjoner. Vår arbeidsgruppe framskyndet et felles seminar (18. og 19. september 2014) for alle arbeidsgruppene for å prøve å få til et mer forpliktende samarbeid. Det viser seg, at når samarbeidet er tuftet på frivillighet, er det vanskelig å få i stand bindende avtaler om arbeidsdeling og konsentrasjon. Når det gjelder samarbeid om felles mastergrader, sensur, TPS, kartlegging og utvikling av forskningsgrupper og forskningsprosjekter, kvalitetssikring av ulike utdanningsprogrammer, utvekslingsprogram mm har vi fått til mye. Mange av prosjektene er i gang og når såpass mange skal samarbeide, vet vi at ting tar tid. Arbeidsgruppen har hatt et møte med dekan Nina Langeland MOF, UiB for å diskutere dannelse av helseklynger. Ideen ble godt tatt i mot i arbeidsgruppen for helse- og sosialfag og man ser for seg en modell med en hovedbase (Årstadvollen) med utspring til klynger i distriktene. Uansett hvordan det nye UH-landskapet vil se ut på Vestlandet oppfordrer regjeringen oss til enda bedre, tydeligere og forpliktende samarbeid fremover – Arbeidsgruppen for helse- og sosialfagene er innstilt på dette arbeidet.

*2.5.2. Biblioteksamarbeid*  
Biblioteksamarbeidet har med ein representant frå kvar institusjon. Frå hausten av vart Universitetet i Stavanger også med i samarbeidet. Vi har hatt til saman fire møte i 2014, i tillegg til møte i styringsgruppa for prosjektet «På tvers».

Saker vi har arbeidd med i 2014:  
- Open Access: Mange av institusjonane har fått på plass både OA-fond og -policy. Erfaringar med dette har vore diskutert på møta.  
- Kunnskapsdeling om e-bøker og PDA: To frå UiB reiste rundt til dei andre institusjonane og gav ei innføring i emnet og eigen praksis.  
- Workshop om referansehandtering vart arrangert i september av UiB med deltaking frå dei fleste institusjonane.  
- Prosjektet «På tvers – regional tilgang til forskingsressursar»: Første fase (spørjeundersøking) vart avslutta i februar. Kristine Abelnes presenterte spørjeundersøkinga og rapport vart gjennomgått med styringsgruppa. Fase 2 vart innleia hausten 2014. Monica Roos overtok som prosjektleiar, og det vart sett ned ei arbeidsgruppe med ein person frå kvar institusjon. Deira oppgåve var organisere pilot for prøvetilgang til ulike institusjonar. Dette arbeidet skal ferdigstillast våren 2015. Vi har fått SAK-midlar til dette prosjektet.  
- Felles abonnement på databasen Cinahl og e-bøker frå Springer.  
- Planlegging av seminar om førstelinetenesta i januar 2015.  
  
*2.5.3. Studentråd*Følgende personer har representert studentrådet:  
UiB: Bjørn Kristian danbolt/Tommy Arethun  
HiB: Anders Veggeland/Pernille Marie våge   
HiSF: Ingrid Moe Albrigtsen/Tollak Mikal Kaldheim  
HSH: Marita Vassnes /Stian Golden   
HiVO: Joanna Antoniak  
UiS: Amund Thomassen

Studentrådskoordinator har vært:  
Anders Kvernmo Langset frem til juni 2014, da han gikk over til stillingen som leder for NSO. Anders Veggeland ble konstituert i juni, og fast ansatt fra 01.08.14.  
  
Saker i perioden:   
Digitalisering av utdanning med vekt på vurdering.  
Open Access  
Strukturmelding om høyere utdanning  
Internasjonalisering  
Gjennomførte studentkonferansen om digitalisering i Bergen.

Studentrådet har to faste møter i semesteret i tillegg til konferansen, og møter med en representant i styret og kontaktutvalget i UH-nett Vest og i arbeidsgruppene.

*2.5.4 Nettsider og profilering av UH-nett Vest*Web-arbeidet i UH-nett Vest har en 20 % ressurs, og har som mål å speile den

aktiviteten som er i nettverket. En legger jevnlig ut nyhetssaker av det

som skjer i nettverket, og en oppdaterer den mer statiske informasjonen. Vi

sender ut nyhetsbrev til nærmere 80 personer 3-4 ganger i året. Nettsidene

har i 2014 hatt økende trafikk, mye knyttet til strukturmeldingen.